Mera naam Barry Allen hai, aur main duniya ka sub se tez insan hoon.
Jab main chhota tha, tou maine apni ammi ko
kisi namumkin cheez se qatal hote huay dekha.
Meray abbu ko meri ammi ke qatal ke ilzam mein jail hogai.
Aur phir aik hadsey ne mujhe bhi aik namumkin cheez bana dia.
Dunya ke liye, main aik forensic sciencedaan hoon
lekin khufia taur per main apni, raftar jurm se larne
aur apne jaise doosre insanon ko dhoondne ke liye istemal karta hun.
Aur aik din, main apni ammi ke qatil ko dhoond ke rahoonga.
Aur apne abbu ko insaaf dila kar rahoon ga.
Aur woh din aaj ka hai.
Kya? Koi beef burger nahin hai?
Yeh is daur mein rehne ki chund sahuliyat mein se aik hai.
Main jahan rehta hoon wahan gaein khatam hogai hain.
Is se tumhain koi farq nahi parta. Tumare paas sawaal hain, Pucho.
Mujhe samjh nahi aa raha ke kahan se shuru karoon... Thawne.
Yahi tumara asali naam hai ... Eobard Thawne.
- Jab Se paida hua hoon tab se yehi hai. - Aur tum kab paida huay?
Aaj se 136 saal phele.
Tum yahan ye janne ke liye nahi aaye ho.
Pucho, Barry.
Pucho jo tum puchne aaye ho.
Tum ne meri maa ka qatal kyun kia tha?
Kyunke mein tum se nafrat karta hoon.
Is se nahi Jo tum ab ho. Balke jo tum aaj se kai saal pehle thay.
-Mustaqbil mein, -Mustaqbil mein, haan
Hum dushman, harief, mukhalfein
ulat hain aik dosrey ke.
Kyun? hum dushman kyun thay?
Is se koi farq nahi parta.
Ab is se... koi farq nahi parta.
Faraq is baat se parta hai ke hum dono mein se aik bhi itna taqtwar nahi tha
ke dosre ko hara sakey.
Jab tak main tumhara raaz na jaan loon.
Main tumhara naam nahi jan loon.
Barry Allen.
Aur akhir kar, mujhe pata chalgaya ke tumhain kaise haraya ja skta hai.
Guzre huay waqt mein waapis ja kar, tumhain bachpan mein hi maar kar.
Is dunya se... tumhara naam o nishan mita ke,
Lekin phir tum, tumhara mustaqbil, jis ne mera peecha kia
aur... mujhse lara.
Hum dono mein bharpoor muqabala hua.
Aur phir tum, tumhara mustaqbil, apne bachpan ke din wapis nikal laya.
Main bohat ghusse mein tha.
Lekin phir maine socha...
kya hoga agar tumhare sath kuch bura hojaye?
Kya hoga agar tumhain... kuch bhayaanak sehna par jaye
itna gehra sadma ke tumhara bachpan isi main qaid ho ke reh jaye?
Aur phir tum Flash nahi ban paoge.
Aur is liye maine tumhari maa ke dil mein chhura ghop diya
aur azaad hogaya.
Akhir kaar main Flash ke baghair apne mustaqbil mein wapis ja sakta tha
tab mujhe yeh ehsas hua ke guzre huay waqt mein wapis jane se ...
Main apne waqt mein wapis jane ka raasta bhool jaunga.
Speed force ko qaabo kerne ki salahiyat kho don ga.
Aur is ke baghair, main isi waqt mein phasa rahoonga.
Isi waqt mein phasa hua, apne waqt mein jane ki salahiat kho kr.
Aur wapis jane ka wahid zariya... Flash tha.
Lekin Flash ko tou main mita chuka tha isliye... maine isay takhleeq kiya.
Phir mujhe tarbiat kyun di?
Meri itne logon ko bachane mein madad kyun ki?
Kyun ke main chahta tha ke tumhari raftar aur barhay.
Itni tez raftar hojao... ke space-time ki rukawat ko torr sako
aur aik mustahkum wormhole bana sako
jis ke zariye, main apne waqt mein wapis ja sakoon.
Main tumhare liye ye sab kyun karoon ga?
Kyunke...
Barry Allen, agar tum mujhe woh dedo jo mujhe chahiye...
main tumhain wo dedonga jo tumhain chahiye.
Tum pichle waqt mein wapis ja ke apni maa ko bacha sakte ho.
Tum apne baap ko jail jane se rok sakte ho.
Tum aik bar phir Allen family ko mila sakte ho.
Nahi.
Nahi, mujhe tum pe bharosa nahi hai.
Main tumhain isi waqt khatam krna chahta hoon.
Main is ghusse ke ehsas ko janta hoon.
Mujhe tumhain dekh kar har pal is ghusse ka ehsas hota tha.
Aur ab, kisi hud tak...
main janta hoon ke Joe aur Henry kya mehsoos karte hain.
Jab woh tumhain fakhar ki nigah se dekhte hain.
Muhabbat se.
Nahi. Nahi.
Khabardar jo tumne inka naam bhi liya tou!
Main janta hoon tum ghusse mein ho
Lekin main tumhain aik mouqa de raha hoon.
Main tumhain meri ki hui ghaltian sudharne ka mouqa de raha hoon.
Kya tum yeh mouqa hasil nahi karna chahte?
Guzre huay waqt mein wapis ja kar, ghalat ko sahi karne ka nayab mouqa.
Aur... apni maa ki jaan bachanne ka mouqa.
Harrison ne ap ko behtaren Paradox pesh kia hai, Mister Allen.
Apne kisi chahne wale ko wapis pane ka mouqa?
Yeh baat mujhe bohat wazey nazar aa rahi hai.
Pehli nazar mein, Doctor, suno yeh aisa hi lagega.
Lekin... aisa karne mein ghair mamoli khatra hai.
Barry, jis raat ko tumhari ammi ka qatal hua tha,
jis raat tumne khud ko marne se bachaya tha
is haadse ne is timeline ko tabdeel kar dia tha jis mein ap thay
Aur isne sb kuch badal dia.
Tou ap ke kehne ka matlab yeh hai ke hum mutawazi
kainat (parallel universe) mein reh rahay hain?
waise hi jaise main pehle guzre huay waqt mein wapis gaya tha.
Magar isne... isne tb sirf aik din badla tha.
Bilkul. Ab 15 saal ke tajurbaat ke murkab ka tasavvar karo.
Aik mukhtalif faisla chahe kitna bhi chhota kyun na ho...
Poori zindagi badal deta hai.
Har aik lamha, har aik intekhab.
Naye rishte, kuch bhi waisa nahi rahega jaisa aj hai.
Aur tum kabhi is farq ko mehsos nahi kar paoge.
Kyunke... tumhe is sb mein se kuch bhi yaad nahi rahega.
Tou agar... main guzre waqt mein wapis ja kar apni maa ko bacha loon
tou meray abbu jail nahi jayenge.
Main kabhi Joe aur Iris ke sath nahi rahunga.
Tum shayad kbhi mujh se Caitlin ya Ronnie se naa mil sako.
Such yeh hai ke... aisa koi tareqa nahi hai,
Jis se yeh jaan sakein ke tab tumhari zindagi kaisi hogi.
Is ka aur koi rasta nahi hai Barry, tumhain yeh karna hoga.
Tumhain mazi ko badalna hoga.
Joe?
Tou kya ...kya main yeh kardoon?
Tumhein lagta hai ke... mujhe yeh kar dena chahiye?
Haan, Mujhe yehi lagta hai.
Jis ka matlab yeh hai ke main kabhi tumhare sath rehne nahi aonga, aur...
tumhain is se koi farq nahi parta?
Barry, tumhain apne waldain ke sath zindagi guzarne ka mouqa mil raha hai.
Tumhein apni maa ke baghair zindagi nahi guzarni paregi.
Magar baap ke baghair zindagi guzarne ka kya?
Tuhmare paas baap hoga ... Tumhara asli baap.
Wells ...ne waise hi hamari zindagi se bohat khel liya hai.
Yahi wajah hai ke tum flash bane ho, Barry.
Sb kuch theek krne ke liye.
Tum ne is saal bohat se logon ki zindagian bachai hain.
Ab tumhari apni jaan bachane ka waqt aagya hai.
Abbu, dekhain. mujhe pata hai yeh sunney mein ajeeb hai...
Mujhe lagta hai yeh ajeeb se bhi kuch barh kr hai meray shair.
Dekho, tum tez raftar ho, yeh samajh ata hai. Magar... waqt ko palatna...
Nahi, main waqt ko nahi paltonga.
Main ...wapis jaonga
Uss raat mein... ammi ko bachane ke liye.
Aur Joe ka kya khayaal hai is baray mein?
Isay lagta hai ke mujhe yeh karna chahiye.
Nahi.
Tum aisa nahi kar sakte.
Abbu....
Main aesa kar sakta hoon, takey is raat jo hua... woh badal doon.
Hum phir se aik khandan ki tarah zindagi guzaar sakte hain.
Hum aik khandaan hain.
Aise nahi. Ammi k baghair nahi.
Barry, har cheez ka aik qudrati nizaam hota hai, theek hai?
Sub kuch apne hisab se hota hai.
Shayed hamain is waqt is baat ka andaza na ho
lekin har kam ke peche koi na koi waja zaror hoti hai.
Mujhe is baat pe yaqeen hai. Aur tumhari har baat pe yaqeen karta hoon.
Main ... ammi ko bachaa sakta hoon.
Aur iske liye kya qeemat chukani paregi?
Tum ne kaha waqt badal jayega. Agar is waqt ke sath tum bhi badal gaye tou?
-Mujhe isse koi farq nahi parta. -Mujhe parta hai.
Mujhe fakhar hai.
Is azeem shakhs pe jo tum bann rahe ho.
Aur uss sb pe jo tum ne haasil kiya hai, aur sirf flash ban kar nahi
Balke apne bal botey par, Barry.
Tumhari imandaari, tumhara dil.
Tum hamesha se aik hero thay.
Aur tumhari maa ko bhi tum pe itna hi fakhar hota jitna mujhe hai.
Aur agar woh is baray main raye de sakti
Agar woh aik pal ke liye yeh sochti ke tumhare wapis ja kar usay bachane se...
Tum woh kho doge jo tumhe subse khaas banata hai
Tou woh aisa kabhi nahi chahti.
Barry, main tumhare liye woh chahta hoon...
jo shayed duniya ki subse bari cheez hai jo aik baap apne betey ke liye chahta hai
Aur woh yeh hai ke aik din... tum khud aik baap bano.
Aur tab tum jan paoge...
ke main tumse kis qadar muhabbat karta hoon.
Theek hai.
Mujhe pata bhi nahi hai ke ab is lafz ka kia matlab hai.
Mujhe bhi nahi pata.
Main janti hoon ke Barry tumhari bohat qadar karta hai
ke tum Wells ko rokne main iski madad karne ke liye wapis aye ho.
Main sirf iss wajah se wapis nahi aya, Cait.
Ab main yahin rahoonga. Achay kaam karne ke liye.
Lekin mujhe laga...
Mujhe bhi yahi laga tha... ke maine kuch ziada hi soch liya tha.
Ke kya hoga agar hakoumat ne hamain dhoond nikala tou?
Agar hum apni taqat ko qaboo na karsake aur humne kisi ko nuqsan pohancha dia.
Agar humne tumhe takleef pohncha di tou?
lekin phir mujhe ehsas hua ke... agarchay kabhi
kabhar main, dus admion jitna taqtwar hojata hoon.
Lekin main tumhare bina namukamal hoon.
Main tum se pyar karta hoon, Cait.
- Kya tumhain poora yaqeen hai? - Haan.
Aik dafa ka zikar hai aur aik particle accelerator ya isse thora pehle
Tum mujh se shadi ke liye raazi thi
Haan, main thi.
Tou phir kya khayaal hai?
Mujhe laga tha ke tum mujhe yahin miloge.
Mujhe Lab se bahir jana tha.
Mujhe laga ke yeh jaga theek rahegi.
Haan, yeh hai. mera yaqeen karo.
Maine yahan bohat si batain sochi hain.
Jab meri khufia mulaqatein nahi ho rahi thien
Is pur israr "streak" ke sath
Haan, mujhe wo naam badalne pe koi dukh nahi hua.
Mujhe laga ke is mein pizza's thay.
Nahi.
Tou kya tum ye kar rahe ho?
Yeh bohat... mushkil hai.
Yeh meri zindagi ka subse bara faisla hai aur...
agar main ghalat hua, main ise badal nahi sakonga.
Tum ise kyun badalna chahoge?
Mera matlab hai, tum apni ammi se phir se mil sakoge, aur apne abbu se.
Achi naukri ho sakti hai,
Hatta ke shadi bhi kar sakte ho.
Iris, West-Allen hai na?
Maine kabhi khud ko naam jorhnay walon mein nahin shaamil kiya.
Shayed yeh 2024 mein ho.
Hum nahi jante ke... yeh hone wala hai ya nahi.
Kya tumhein aisa isliye lagta hai, kyun ke tum hamare sath nahi rahe
Isi liye yahan sub mukhtalif hai?
Aik sath baray hona...
Aik doosary ke baarey mein itna kuch janna...
Is sub ki wajah se main tumhain kabhi apne jazbat ke baarey mein nahi bata paya.
Aur maine bohat lamba intezar kia aur tumhain Eddie se pyar hogaya.
Lekin tumhare aur Joe ke sath reh kar ...
Maine bohat achi zindagi guzari hai, Iris.
Yahan aao, Barry.
Tumhare khayaal main mujhe kya karna chahiye?
Main chahta hoon ke koi mujhe bataye ke main kya karoon.
Meray khayaal se...
zindagi mein aik dafa Barry Allen,
Tumhain dosron ke baarey mein sochna chor dena chahye.
Mera khayaal se tumhain woh karna chahiye jo tumhare dil mein hai.
Woh karo jo tum apne liye karna chahte ho.
Khair, shayed yeh jaan kar tumhein khushi ho,
Tumhain yeh faisla karne mein, aik ghanta ziada laga
jitna maine socha tha.
Tou... kaise hoga?
Kya hai, tumhara azeem mansooba?
Khair, yeh itna bhi azeem nahi hai, Barry.
Darhaqiqat, yeh bohat asaan hai.
Hum Particle Accelerator ka istemaal karienge.
Particle Accelerator.
Jab tumne yeh pichli dafa kia tha tab aik dhamaka hogaya tha.
Jis mein bohat log zakhmi huay thay.
Is baar Particle Accelerator wahi kaam karega
Jiske liye isay banaya gya tha.
Siwaye dou particles ke, jo mukhalif simton mein harkat kar rahe hain.
Jo roshni ki raftar se, androni dairay mein takraa rahe hain
Hum sirf aik particle ka istemaal kareinge
Accelerator mein.
Aur phir woh mujh se takrayega.
Aur agar tum tez raftar se chale gaye, Barry.
Agar tumne... is particle ko sahi raftar se maar diya,
Tou tum maujooda waqt ki haqeqat ko tabah kar doge.
Aur tum aik portal bana doge, jo ke mojooda waqt ko...
La mehdood waqton se jorr dega.
Wormhole.
Jis k zariye, koi bhi apne maazi mein wapis ja sakta hai, ya ye keh lo
us raat mein wapis ja sakte ho jab tumhari maa
mari, mustaqbil main ja sakate ho ya phir...
Meray waqt mein ja sakte hain.
Tumne kaha agar... main sahi raftar se bhaga tou.
Kya hoga agar main aesa na kar saka tou?
Agar tumne matlloba velocity barrier hasil nahi kia ...
Tou tum mar jaoge.
Wells ke hisaab ke mutaabiq,
Barry accelerator ring mein puri raftar se bhagega.
Jab Barry matlooba raftar pe pohnch jayega
Tab hum aik hydrogen proton ko accelerator mein chorainge.
Jab takrao hoga tab wormhole banega
Jo ke waqt mein, waqt ka aik darwaza khol dega.
Aur us lamhe mein, main kuch chillaonga.
"Eureka" ya shayed "Excelsior" ke sath
Main abhi is baarey mein kuch nahi keh sakta.
Tumhain kya lagta hai?
Mera matlab... aik taraf
Yeh kuch smajh aa raha hai.
Doosri taraf,
Kyun?
Kyun, tum kabhi bhi aisa kyun karna chahoge?
Tum wajah jante ho.
Tou, isey kamyab banane ke liye Barry ko kitni raftar se jaana hoga?
Mere andazey ke mutabiq kam az kum mach 2 ki raftar se.
- Tum kabhi is raftar se nahi gaye. - Tou...
Kya hoga agar Barry is raftaar tak na pohanch paya tou?
Mera matlab, main aik chunti ko haathi se larte huay tasavvar kar raha hoon.
Hum iss raftar se kitna duur hain?
Mujhe darr hai, ziada duur nahi hain۔
Mujhe is baarey mein sochne dein ke mujhe apni raftar aur kitni barhani hogi.
Humain aik cheez ki bhi zaroorat paregi۔
Waqai? aur woh kya hai?
Kyunki mujhe tum logon ka nahi pata.
Magar mujhe tumhari khud ko marne mein madad karne main koi dil chaspi nahi hai۔
Main chahta hoon ke tum aik time Machine banao۔
Chalo banate hain.
Tou agar Wells tum jitna tez hai...
Tou isay time machine ki zarurat kyun paregi?
Zaahir hai iss ne apni raftar khou di thi jab isne meri maa ko mara tha tab.
Usay woh wapis milti magar sirf jhatkon ki soorat mein.
Jise wo mukamal tor per qaabo nahi kar sakta.
Tou main wheelchair ke baarey mein sahi tha?
Woh isay khud ko charge karne ke liye istemal kar raha tha.
Tou meray wormhole kholne ke baad, usay aik jahaz ki zarurat hogi.
Mustaqbil mein wapis jane ke liye.
Woh iske purze bana ke rakhta raha hai.
Ab hamain in sub ko aik sath jorrna hai.
Ronnie, main tumhari qadar karta hoon, lekin yeh time machine
Koi kitabain rakhne ki jaga nahi hai۔
Aik masla hai۔
Yeh tailain... tungsten ki bani hui hain۔
Tungsten ka pighalne ka darja hararat sub se
ziada hai, kisi dosri dharat ke muqablay mein.
Haan, lekin isse paida hone wali raakh aatish gar hoti hai۔
wormhole se parrne wala dabao...
Haan. Haan.
Woh beronay hisse ke soorakh ko pighlah sakta hai۔
Woh phatt sakta hai۔
Iss ka koi hal?
Mujhe Doctor Evil se pochne do۔u
Jo ke woh naam tha jise sun kar mujhe hansi aa jaati thi۔
Kya tum kuch soch rahe ho, Cisco?
Nahi.
Haan۔
Tumne apna Reverse-Flash wala suit,
Is chooti si angoothi mein fit kese kiya?
Kya yeh kisi qism ki compressed micro tech hai?
Balke, jane dou. mujhe farq nahi parta.
Ya shayed thora farq parta hai۔
Ronnie theek keh raha hai۔
Mujhe is ke temporal sharing ka hisab kar lena chahiye tha.
Mujhe khushi hai ke hum ab bhi kisi kam ke hain.
Main ne kabhi tumhari qabliyat pe shak nahi kia, Cisco.
Ya Ronnie ki.
Such tou yeh hai,
Kya tum jante ho ke kitni baar.... mujhe tumhari zarurat pari.
Jab main accelerator ko dubara tameer kar raha tha?
Boht maza ata agar tum bhi hote tou۔
Waqai?
Khair, yeh iss haqeqat ko nahi badal sakta
ke tumhara chota sa time sphere...
Kya tum ise yeh bulate Ho?
Isay jo bhi kehte hain. woh phatt jayega۔
Tab nahi agar tum is ki tailon pe cobalt Resin ka Cemet lagado.
Woh isay intehai garmi parne par bhi kharab nahi hone dega.
Acha. Theek hai. Hum yeh kar ke dekh laingay.
Bus yehi hai? bus itna hi kahoge?
Khair, tum kya sunna chahte ho?
Main nahi janta, Cisco.
Mujhe laga k baqi logon ki ba nisbat tum ziada behtar samajh sakoge
meri pareshani ko.
Main yahan se taluq nahi rakhta۔
Ye wehishana... Dorr.
Yeh murdon ke beech rehne jaisa hai.
Kya tumne khud se yehi kaha tha jab tumne mujhe qatal kia tha?
Kya?
Kya kaha tumne?
Woh aik mutabadil timeline thi.
Woh Barry ne khatam kardi۔
Magar main usay kabhi nahi bhoola.
Woh sub ...mujhe yaad ata raha.
Aur mujhe aaj bhi yaad hai.
Jis tarah tumne meri taraf dekha tha,
Jab tumne mujhe beta kaha tha.
Aur tumne mera dil apni mutthi mein masal dia tha.
Cisco...
Mujhe maaf kardo.
Haan. Mujhe bohat dukh hua tha.
Is liye nahi ke maine tumhain mardia tha. Kyun
ke meray paas aisa karne ki jaiz wajah thi.
Mujhe afsos hai ke tum waqeyat yaad rakh sakte ho,
Doosary timeline ke.
Tum kainat mein hone wali... tabdilion ko dekh sakte ho.
Is ka matlab hai...
Mera shak ab yaqeen main badal chuka hai.
Kis baat ka yaqeen?
Jis raat Particle Accelerator phatta tha ...
Tab tum bhi mutasir huay thay.
Yeh tum kia bol rahe ho?
Nahi.
Main nahi hua tha.
Darne ki zarurat nahi hai Cisco.
Aik azeem aur... Ba izzat manzil ab tumhara intezar kar rahi hai.
Main umeed karta hoon ke... jin salahiton ke sath tum jee rahe ho,
Tumhain yaad hoga ke yeh zindagi tumhain kis ki badolat mili hai?
Jis mein muhabbat bhi shammil thi.
Maaf karna, lekin meray mutabiq yeh waahid station hai,
jo itna taqtwar hai ke ye saray hisab kitab kar sakta hai.
Agar hum ne wormhole banate huay choti si ghalti krdi tou...
Chup hojao.
Joe ne mujhe madad ke liye rukne ko kaha tha.
Lekin aisa lagta hai ke main sirf rukawat ban raha hoon.
Har kisi ko apna qirdar ada karna hai.
Agarche tum ab tak apna qirdar jaan nahi sake.
Nahi, Doctor Wells ne mujhe yeh baat waazay tor par batai thi
Jab usnay meray mustaqbil ke baray mein bataya tha.
Mera hona na hona barabar hai.
Jahan tak tareekh ka taluq hai.
Na main hero hoon aur na mujhe koi larki pasand karti hai.
Aur ...tumne iska yaqeen karliya?
Uske paas 2024 ka akhbar tha.
Aur meray pass aik Cup hai jispe likkha hai "Duniya ka subse acha boss"
Mujhe nahi lagta meray parhane ki salahiat,
Is baat ki gawahi degi.
Hum aaj bohat se barray Scienci Khayaalat se nimat rahe hain.
Magar aap Mister Thawne, shayed, yahan dilchaspi ka markaz hain,
Star Labs mein.
Main?
Is baat ki kya zamanat hai ke Doctor Wells maazi mein wapis jain,
Aur isi shehr mein phansain jahan iske aba ke par dada phanse thay?
Aik hi peshay mein kaam karna, isi emarat mein?
Aur iske ghar wapis jaane ke mansoobey ka matlab...
Yeh hai ke usay aap ki jaan ki hifazat karni hogi.
Ya aap ko woh nayab cheez banata hai jiski koi
bhi science dan mansooba bandi nahi kar sakta.
Jo ke?
Aik ittefaaq hai.
Ittefaaq ki ...koi science nahi hoti.
Sir aap, aik ajeeb o ghareeb si cheez hain.
Aik wild card, hamesha ki tarah.
Is poori kahani mein aap wahid shakhs hain,
Jiske pass apna mustaqbil khud chunne ka mouqa hai.
Kam az kum, meri ye raye hai is bare main.
Thero, ye theek nahi ho sakta.
Ya khuda.
-Aik masla ho gya hai. -Kya hua?
Yeh hisab kitab bata raha hai aik khatra hai.
Main janta hoon. Main yeh khatra mol lene ke liye tayyar hoon.
Nahi, khatra tumhare sath sath bakion ko bhi hai.
Wells ne humain sub kuch nahi bataya.
Barry, agar tum matlooba raftar tak pohanch bhi jao,
aur hydrogen particle se takrao,
Tab bhi mumkin hai ke dhamake se singularity banjaye.
singularity kya hoti hai?
Yeh aik black hole hai.
Hum central city ko tabah kar sakte hain.
Yeh tou shuruwaat hogi.
Aur agar humne yahan singularity banadi, aur phir ise qaboo na karsake,
Tou qayamat aa jayegi.
Main is sub ke liye mazeed waqt barbad nahi kar skta.
Khair, yaqeenan is mein thora khatra hai.
Main kabhi aisi qayamat dhaa dene wale
waqiye ko "Thora khatra" nahi kahonga.
Haan, aur tumhara accelerator,
Itna hi qabil-e-aitemad hai jitna woh beater
tha jo main High School mein chalata tha.
Aik baat batao.
Kitne meta-humans...
Kitne khatre...
Hum ne is saal aik sath dekhe hain?
Ya tum bhoolgai ho ke woh main tha...
jo tum sub ke sath mil ke har khatre ka saamna kar raha tha?
Main dou dahaion se iski mansooba bandi kar raha hoon.
Yeh kaam karega.
Aur hum yeh kaise yaqeeni banain ke hum aik black hole nahi kholeinge
Central city ke beecho beech?
Tou, jab wormhole mustahkim ho jayega
Barry ke paas 1 minute aur 52 second honge maazi ko badal kar
Is waqt mein wapis aane ke liye.
Aur jabb woh aisa kar le ga,
Tum wormhole bandd kar sakte ho.
Aur hum sub sakoon se zindagi guzaar sakte hain.
Taqreeban dou minute.
Nora ko bachane ke liye itna waqt kafi hai.
Lekin tumhain ghar jane se rokne ke liye itna waqt kafi nahi hai.
Sub kuch tumhare haath mein hai.
Aur agar mujhe dair hogai tou?
Tumhain dair nahi hogi. Mujhe tum par poora yaqeen hai, Barry.
Hamesha se hai.
Tou meray khayal se sawaal yeh hai,
Kya tumhare dost aur ghar wale bhi tum pe itna yaqeen karte hain?
Tou... agar main matlooba raftar se bhaag kr particle se nahi takraya
Tou main raakh ban jaonga, aur agar main matlooba raftar se bhaag loon
lekin main waqt pe yahan wapis nahi aya tou aik black hole ban jayega
Jo pooray shehar ya shayed poori duniya ko nigal lega,
Kya tum ab bhi meri ankhon mein dekh kar yahi kahoge
ke isi mein sab ki bhalai hai?
Agar main ab bhi yeh kahoon tou woh jhoot hoga.
Such tou ye hai, mujhe nahi... nahi pata ke main kya sochoon.
Mujhe laga ke tumhain yaqeen hoga.
Main...
Maine jab pehli dafa faisla liya tha tab mujhe poora yaqeen tha.
Main naatak kar raha tha.
Baz auqaat waldein aisa karte hain.
Balke ziada tar waldein aisa karte hain.
Dekho, zahir hai main dara hua hoon.
Magar... main nahi chahta ke tum apni maa ko mat bachao,
Sirf is waja se ke tumhain meri fikar hai.
Main hamesha tumhari fikar karoonga Joe,
Waise hi jaise tum hamesha meri fikar karte rahoge.
Maaf karna, magar yeh mere bas mein nahi.
Kya tumhain lagta hai ke main yeh kar sakta hoon?
Tumhain lagta hai ke... main apni maa ko bacha sakta hoon?
Kya tumhain lagta hai main itna tez raftar hoon?
Haan.
Mujhe tum pe poora yaqeen hai.
Tumhain pata hai, main saari zindagi yahi khawab dekhta raha ke...
Main apni maa ko bachaon.
Apne baap ko azad karaoon, aur...
Maine kabhi nahi socha k mujhe aisa karne ke liye doosrey waldein ko khona parega.
Barry ...
Joe, yahi such hai, aur haqeeqat hai.
Maine hamesha uss sub ke baaray mein socha
jo maine uss raat khoya, magar mujhe uske badle bohat kuch mila bhi hai.
Mera asli baap meray sath nahi hai, magar uss haadse ke baad aap ne mujhe kabhi...
Baap ki kami mehsoos nahi hone di.
Aur main ap ko khona nahi chahta hoon.
Aisa kabhi nahi hoga.
Kabhi nahi suna tum ne?
Kabhi nahi.
Wah, bohat sukoon hai aj tou?
Inhain kuch pata hoga tou kaam kareinge, theek kaha na?
Mujhe laga ke tum Star Labs mein hoge.
Main wahin tha.
Phir mujhe bhook lag gai, tou main khana khane Mama Chows chala gya.
Dim sum khane? Jo tumhara pasandeda hai?
Aur aik yaad taza karne ke liye.
Woh kya?
Aik itefaq. Aik bohat ajeeb ittefaaq.
Taqreeban derh saal pehle mujhe aik larki ke saath date pe jana tha.
Katie Rogers, wo aik nachne wali thi.
Hum Mama Chows pe milne wale thay
Lekin phir uska message aagaya.
usay chott lag gai aur nahi aa saki.
Yeh nazuk nachne walian.
Main ghusse mein tha kyun ke main wahan iska intezar kar raha tha.
Phir mujhe akele khana khana para, aur jab ghar wapis ja raha tha,
Tab maine aik chor ko bag chura kar bhagte huay dekha.
Tumhara bag.
Aur maine usay giriftar kar liya.
Hum pehli baar tab mile thay.
Mujhe yaad hai.
Tab mujhe ehsas hua ke aik ittefaaq kitna kuch ker sakta hai.
Aur tab mujhe mehsoos hua ke aur kitne ittefaaq hone baki thay.
Humain aik dosrey se milane ke liye ...
Hamesha ke liye.
Hum sub Barry ki taqdeer badalne mein itne ulajh gaye thay,
ke main bhool hi gya tha ke meri apni bhi aik taqdeer hai.
Aur wo tum ho.
Iris West.
Meri zindagi ka har aik qadam mujhe tumhare qareeb lata gaya۔
Bhaarr mein jaye mustaqbil.
Kya ye sub zaruri hai?
Mere abu ne mujhe yahoodi mazhab sikhaya, MIT bhejne se pehle.
Aisa karne se yeh sub "Waqai Qanooni" ho jayega jaise aj kal ke bache kehte hain.
Bache aisa nahi bolte.
Aaj shadi ke din nahi larrna chahiye.
Agar kisi ko koi masla nahi hai tou main ebrani ko chorr kar aagay barhna chahonga.
Maine bohat kuch seekha hai.
Is saal, dou zindagion ko aik sath jorrne ke baarey mein.
Ab tak science mein jitni jiddat ai hai...
Jo hum sub ne mil kar dekhi hai.
Woh raaz jo dou logon ko muhabbat ke zariye qareeb laata hai.
kisi maujze se kum nahi hai.
Mr. Ramon, angoothi le kar aao please.
Tumhari asli angoothi udhar hai mujh pe.
Mujhe iski zarurat nahi hai.
Meray paas woh sub kuch aur sub log hain...
Jin ki mujhe khuwaish thi, hamesha se.
Aur...
Agar is saal hone wale sare waqiaat ne
Aj hamain yeh lamhe diye hain,
Tou jo hua achhe ke liye hi hua hai.
Main tum se muhabbat karti hoon, Ronnie.
Aaj se aap dono mian biwi hain.
Ab tum dulhan ko bousa de sakte ho.
Mujhe batana bandd karo ke mujhe kya karna hai.
Theek hai tou...
Wahan tumhare teen wajood hongey.
Mustaqbil ka flash,
Jis ne fash ke bachpan ko Reverse-Flash se bachaya tha.
Aur ab tum yani haal ka flash.
Yaad rahe tumhain tab tak intezar karna hoga jab tak mustaqbil
ka flash bachpan ke flash ko wahan se nikal na le.
Aur phir tum... ja ke apni maa ko bacha sakte ho.
Yeh tou bohat asaan hai.
Meri dua hai ke speed force tumhara sath de.
Khuda hafiz, abbu.
Khuda hafiz, beta.
- Iris... - Tumhain kuch kehne ki zarurat nahi hai.
Main janti hoon ke tum kya kehna chahte ho.
Main umeed karti hoon ke tumhain jo bhi zindagi
milay uss mein kisi cheez ki kimi na ho.
Aur yeh ke tum uss mein khush raho.
Tum bhi.
Yaad rahe Mr. Allen.
Farz karo tum matlooba raftar pe pohanch gaye, aur tum ne wormhole, khol dia.
Tou tumhare pass sirf 1 minute aur 52 second honge.
Apni maa ko bacha ke wahan se wapis aane ke liye.
Warna...
Mujhe pata hai ke kya hoga.
Hum dono ke mustaqbil ab tumhare hath mein hain Mr. Allen.
Aur main janta hoon ke tum yeh kar sakte ho.
Ab...
Bhaago...
Barry.
Bhaago.
Accelerator ki structural integrity mustahkim ho rahi hai.
Yeh kia tha?
Kia Barry theek hai?
Haan usne mach dou ki raftar pakar li hai.
Main intezar kar rahi thi ke tum Barry ko ghar kab le kar aao gay.
Lagta hai ke wo kuch arsa aur hamare sath rahega.
Barry tum is waqt jo dekh rahe ho woh speed force hai.
Tumhara maazi, tumhara haal, tumhara mustaqbil.
Sub aik sath.
Tou tumhain iss baat per dehan dena hai ke tum kahan jana chahte ho.
Tou yaad karo...
Uss raat ko.
Apni maa ke baarey mein socho.
Sonay ka waqt hogaya hai. Shab bakhair, meray sher
Maa!
-Maa! -Barry nahi!
Yeh kaam kar raha hai.
Hydrogen particle ko ab dakhil karo.
-Woh kya tha? -Kya hua?
Barry ... Woh chala gaya hai.
Dekho. Wormhole.
Aur woh mustakim hai. Timer shuru karo.
Maa!
Barry!
Maa!
Nora ruko!
Bhago Barry bhago!
Barry, nahi!
Nahi!
Kuch nahi hua. Aap theek hain.
Please mera shohar mera beta, kia woh...
Woh theek hain.
Woh dono mehfooz hain.
Main wada karta hoon.
Tum koun ho?
Main...
Main flash hoon.
Mujhe kuch samjh nahi aa raha.
Tum bilkul meray abu jaise dikhte ho.
Shayed yeh sub aap ko smjh na aye.
Lekin main hoon maa.
Main Barry hoon.
Barry?
Aap ka Barry.
Oh, mera khobsoorat beta.
Mujhe dosra mouqa mila,
yahan wapis ane ka aur...
aap ko ye batane ka ke main theek hoon.
Abbu aur main dono theek hain.
Aur hum apse bohat pyar karte hain, maa.
Main apse boht pyar karta hoon.
Oh, mera pyara beta.
Khuda hafiz.
Khuda hafiz, Barry.
Maa.
Meray khayal se Harrison Wells ko khuda hafiz kehne ka waqt aa gaya hai.
Yeh bohat khobsoorat hai.
Rip Hunter bohat mutaasir hota agar isay dekhta.
Woh isay banane wala sub se pehla sakhs tha.
Kafi dilchasp aadmi tha.
Ab yeh kya baqwas hai?
Matlab ab main ja sakta hoon.
Shukriya Cisco.
Kabhi waapis mat aana.
Sirf 30 second.
Ghar.
-Oh, mere khuda. -Barry.
Humain wormhole foran band karna hoga. foran!
Caitlin!
Tumne ise nahi bachaya.
Kyun?
Tumhain woh zindagi mil sakti thi jo tum chahte thay.
Tumhain woh sub mil sakta tha jo tum chahte thay!
Mere paas pehle se sub kuch hai.
Yeh ziada dair tak nahi rahega.
Androoni generator bandd karo.
Dus second bache hain jaldi karo.
Teen, dou, aik.
Ronnie, kya tum theek ho?
Kya tumne woh kar dia?
Haan, maine sub bandd kar dia.
Inhon ne kar dia.
Bus ab bohat hogaya,
Tumhain khatam karne ke baad,
Main in sub ko mar doonga.
Aur phir main tumhare baap ko bhi maar doonga.
Main hamesha jeeta hoon, flash
Nahi! Eddie! Oh meray...
Eddie!
Yeh tum ne kya kia?
Kuch bhi itetfaaq nahi hota.
Yeh kya ho raha hai?
Cisco, meri madad karo.
Eddie iske abao ajdad mein se hai.
Agar Eddie mar gaya tou woh phir kabhi paida nahi hoga, aur...
iska vajood khatam ho raha hai.
Nahi! nahi! Eddie.
Eddie, nahi! nahi!
Mere sath raho, theek hai? yahin raho.
yeh sabit ho gaya hai, woh ghalat tha.
Akhir main aik hero hoon.
Tum ho, Eddie. Tum meray hero ho.
Main hamesha se yahi banna chahta tha.
Tumhara, hero.
Nahi!
Tumhari zindagi itne lambay arse se meray qabze mein thi, Barry.
Tum isay meray baghair kaise guzaro gay?
Dosto, yeh kuch theek nahi lag raha.
Professer, maine wormhole bandd kardia tha.
- Yeh kya ho raha hai? - Mujhe nahi pata.
Tum ne isay bandd kia tha magar lagta hai ke yeh phir se khul raha hai.
Humain yahan se jana hoga.
Tum theek ho?
Iris, humain jana hoga.
Main isay yahan chhor ke nahi jaongi.
Humain ab jana hoga, yaar. Mujhe maaf kardo.
Yeh wahi hai na jiska humain darr tha.
Yeh kya kar raha hai?
Ird gird ki cheezon ko apni taraf khench raha hai,
singularity nahi rukegi zameen ko nigalne k baad bhi.
Mujhe darr hai ke accretion disc agthehi hochuki hai.
Kya?
Sara malba jo singularity ke ird gird ghoom raha hai.
Iska kya matlab hai?
Humain iski harkat ko rokana hoga.
Dekha jaye tou yeh aik toofan ki tarah hai, jo ulta latka hua hai.
Aur baraa bhi.
Aur behanak.
Barry, iska energy level
kam az kum bhi 6.7 tera electron volts hai.
Isay roka nahi ja sakta.
Mujhe koshish karni hogi.
Oh, khuda۔
Barry.